**УГОВОР О КУПОПРОДАЈИ**

Намирнице, прехрамбени и други производи за ђачку кухињу

За школску 2021/2022.годину

Закључен дана \_\_.09. 2021. године, између:

1.Наручиоца: Основна школа „13.октобар“ са седиштем у Ћуприји, улица Алексе Шантић бб, ПИБ: 101370769, МБ: 07166834, коју заступа директор школе Марко Ђурић (у даљем тексту: Наручилац) и

**2.Добављача:Стана Михајловић предузетник, СТР Михајловић Доња Мутница**\_са седиштем у Доњој Мутници, улица Бранка Крсмановића бр.11; МБ:61345965; ПИБ: 101098293; Број рачуна:205-153626-57 Комерцијална банка коју заступа директор Стана Михајловић ( у даљем тексту: Добављач) с друге стране.

**ПРЕДМЕТ УГОВОРА**

**Члан 1.**

Наручилац је одлуком о додели Уговора број 01-1016 од 26.08.2021.године Добављачу доделио уговор након спроведеног поступка јавне набавке бр.0002/2021-Партија бр.2., Намирнице и прехрамбени производи за ђачку кухињу, за потребе ОШ ''13.октобар“-Ћуприја.

**Члан 2.**

Уговорне стране су се споразумеле да предмет овог уговора буде куповина добара- намирнице и прехрамбени производи за потребе наручиоца, а у свему у у складу са понудом добављача број 82/Т од 20.08.2021.године која је заведена код Наручиоца под бројем 01-1009/1 од 24.08.2021.године за партију бр.2.

Предмет уговора Понуђач ће извршити: самостално

**ЦЕНА**

**Члан 3.**

Уговорне стране прихватају јединичне цене које су дате у Понуди Понуђача, а која се налази у прилогу Уговора и чине његов саставни део.

У јединичну цену су урачунати трошкови амбалаже и паковања, утовара, транспорта и истовара на месту предаје добара.

Укупна вредност добара износи 621.105,00 динара без обрачунатог ПДВ-а (*словима: шестодвадесетједнахиљада и стопет динара)*, односно 701.974,00 динара са обрачунатим ПДВ –ом (*словима: седамстоједнахиљада и деветстоседамдесетчетири* *динара).*

Коначна вредност уговора ће бити утврђена на основу стварно испоручене количине добара и јединичних цена из овог Уговора.

Током трајања уговора наручилац може повећати обим предмета набавке, с тим да вредност уговора мора бити мања од 10% од укупне првобитне вредности закљученог уговора, а у складу са чланом 160.Закона о јавним набавкама.

Уговорене стране морају бити фиксне и не могу се мањати до потпуне реализације уговора.

**РОК И НАЧИН ПЛАЋАЊА**

**Члан 4.**

Плаћање ће се вршити у року од 45 (четрдесет пет) дана од дана пријема фактуре са тачно наведеним називом и количином испоручених добара у складу са закљученим уговором, на текући рачун Добављача број: 205-153626-57 код Комерцијалне банке.

**РОК ИСПОРУКЕ**

**Члан 5 .**

Наручилац на основу својих потреба одређује обим и динамику испоруке и ради прибављања добара обраћа се Добављачу требовањем робе писмено или из разлога хитности усмено телефонским путем у коме конкретизује врсту и количину потребних добара, с тим што Наручилац задржава право да одступи од планираних, тј.уговорених количина, сходно реалним потребама и околностима.

Добављач се обавезује да током уговореног периода сукцесивно врши испоруку предметних добара дефинисаних чланом 2. овог уговора Наручиоцу у року који не може бити дужи од 24 сата од дана када је роба поручена - требована Наручилац задржава право да у изузетним ситуацијама, за мање количине добара, уз сагласност добављача рок испоруке буде краћи од 24 сата.

Место испоруке : FCO Магацин наручиоца - ђачка кухиња ,ул. Алексе Шантића бб у Ћуприји, у времену од 6,30 часова до 8,30часова и од 10часова до 15 часова сваког радног дана.Изузетно испорука може бити и суботом односно недељом о чему ће наручилац благовремено обавестити добављача.

На основу конкретних требовања Наручиоца, приликом сваке испоруке добара Добављач је дужан да обезбеди и преда Наручиоцу отпремницу о испоруци робе коју потписује и Добављач и Наручилац.

**АМБАЛАЖА И НАЧИН ПАКОВАЊА**

**Члан 6 .**

Испоручена добра морају бити прописно декларисанa, упакованa и обележенa са ознаком произвођача у складу са Правилником о декларисању и означавању упакованих намирница ("Сл. лист СЦГ", бр. 4/2004, 12/2004 и 48/2004 и "Сл.гласник РС", бр. 85/2013 - др. правилник).Испоручена добра у свему морају одговарати карактеристикама добара датих у понуди добављача број 82/Т од 20.08.2021.године

Добављач гарантује Наручиоцу да добра која испоручује поседују све прописане дозволе, сагласности или атесте, уколико се иста захтевају по посебним прописима.

**УТВРЂИВАЊЕ КВАЛИТЕТА И КОЛИЧИНЕ РОБЕ**

 **Члан 7 .**

Уколико представник Наручиоца приликом квалитативног пријема добара утврди даиста нису прописаног квалитета и рока трајања, одбиће пријем и записнички констатовати недостатке у квалитету и року употребе добара и у истом обавезати Добављача да изврши нову испоруку добара уговореног квалитета најкасније у року од 1 (једног) дана од дана потписивања Записника о рекламацији, а добра која су била предмет пријема и контроле одмах врати Добављачу.

Уколико се приликом обраде добара установи да иста нису прописаног квалитета, Наручилац може уложити рекламацију с` тим да Добављач може да изврши увид у добра која су предмет рекламације у циљу замене добара. По извршеном увиду Добављач је у обавези да након извршеног увида у року од 1(једног) дана замени испоручена добра, одговарајућег квалитета.

Представник Наручиоца је обавезан да приликом сваке испоруке добара изврши квантитативни пријем добара.Квантитативни пријем добара врши се бројањем и мерењем, а на oснову отпремнице Добављача.

Представник Наручиоца је дужан да Добављачу стави приговор на количину добара која се испоручују, одмах приликом преузимања добара, што ће се записнички констатовати и у истом обавезати Добављача да испоручи недостајућа добра уроку од 1(једног) дана од дана потписивања Записника о рекламацији.

**Члан 8.**

Контрола уговореног квалитета добара, вршиће се за све време реализације Уговора.

Добављач се обавезује да обезбеди услове за несметано узимање узорака за сензорно и лабараторијско испитивање.

Добављач се обавезује да контролном органу Наручиоцу, омогући да дође у магацин Добављача ради испитивања квалитета.

Приликом контроле, Добављач је у обавези да контролном органу Наручиоца, стави на увид сву тражену документацију.

У случају потребе контролни орган Наручиоца, ће узимати узорке и слати на анализу у лабораторију коју одреди Наручилац, а суперанализа ће се обављати у лабораторији овлашћеној за суперанализу, коју споразумно одређују Купац и Добављач.

Трошкови за сензорна и лабораторијска испитивања, трошкови слања узорака до одређене лабораторије и трошкови лабораторијског испитивања, сноси Добављач.

Трошкове поновног лабораторијског испитивања-суперанализе, сноси Добављач уколико се тим испитивањем утврди одступање од траженог квалитета.

**Члан 9 .**

Продавац је, при свакој испоруци робе, обавезан доставити потврду (изјаву) о испуњености прописаних услова: у погледу безбедности, квалитета, микробиолошке исправности и других захтева везаних за храну, да је произведена и прерађена у складу са прописаним хигијенским захтевима, да је снабдевена декларацијама произвођача, да је до момента стављања у промет у важећем року за употребу и чувана у прописаним условима за наведену врсту производа и да се транспортује у превозном средству које испуњава прописане услове.

**СРЕДСТВО ФИНАНСИЈСКОГ ОБЕЗБЕЂЕЊА**

**Члан 10.**

Средство за добро извршење посла је регистрована меница на износ од 10% понуђене цене јавне набавке без ПДВ-а.Подноси се меница и овлашћења који мора бити евидентирана у регистру меница и овлашћења Народне банке Србије уз картон депонованих потписа.

Уколико се Добављач не буде придржавао уговорених обавеза у погледу доброг извршења посла Наручилац може реализовати меницу.

**ВИША СИЛА**

 **Члан 11.**

 Наступање више силе ослобађа од одговорности уговорне стране за кашњење у извршењу уговорних обавеза. О датуму наступања, трајању и датуму престанка више силе, уговорне стране су обавезне да једна другу обавесте писменим путем у року од 24 сата.

 Као случајеви више силе сматрају се природне катастрофе, пожар, поплава, експлозија, транспортне несреће, одлуке органа власти и други случајеви, који су Законом утврђени као виша сила.

**РАСКИД УГОВОРА**

**Члан 12.**

У случају неисправности Наручилац ће робу вратити, уз обавезу Добављача да му достави исправну робу, што може бити и један од разлога за једнострани раскид Уговора од стране Наручиоца. Једнострани раскид уговора наступа и у случају неиспуњења следећих обавеза (сходно чл.124.Закона о облигационим односима), од стране Добављача:

* испорука робе неодговарајућег квалитета (неусклађен квалитет са датим у понуди);
* испорука робе у недовољној количини;
* неблаговремена испорука;
* промене цена, супротно чл.3.Уговора

У случају једностраног раскида Уговора, страна која је скривила раскид, дужна је да другој уговорној страни надокнади штету.

Уговор се може раскинути споразумно, са отказним роком од 50 (педесет) дана. Отказни рок тече од дана писменог споразума о раскиду Уговора.

**ТРАЈАЊЕ УГОВОРА**

**Члан 13.**

Овај уговор закључен је даном потписивања обеју страна уговорница и достављања средства обезбеђења за добро извршење посла, и исти је закључен на период од једне школске године, односно за период од септембра 2021. године закључно са јуном 2022. године.

Уговор се може мењати и допуњавати само сагласношћу обеју страна уговорница, сачињавањем анекса у писаној форми.

**ЗАВРШНЕ ОДРЕДБЕ**

 **Члан 14**

На сва питања која нису регулисана овим уговором примењиваће се одговарајуће одредбе Закона о облигационим односима.

Уговорне стране ће сва евентуална спорна питања у вези са овим уговором решавати споразумно, а за случај да то није могуће спор ће се решавати пред стварно надлежним судом .

 **Члан 15.**

Уговор је сачињен у 4 (четири) истоветних примерака од којих 2(два) задржава Наручилац, а 2 (два) Добављач.

|  |  |
| --- | --- |
| За добављача | За наручиоца |
| Директор | Директор школе |
|  |  |
| \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Стана Михајловић  | Марко Ђурић |